jkorsvik/nowiki_second_scrape_merged huggingface dataset:
Arvid Mörne-prisen

Arvid Mörne-prisen er en litteraturpris oppkalt etter forfatteren og poeten Arvid Mörne og deles ut av Svenska folkskolans vänner til unge finlandssvenske forfattere under 30 år. Annethvert år deles den ut for noveller og annethvert for dikt. Prisen har blitt delt ut siden 1987.


== 2021 (noveller) ==
Førstepris: Felix Fortelius
Andrepris: Julia Mäkkylä
Tredjepris: Evelina Kulp


== 2020 (dikt) ==
Førstepris: Ellenore Wentjärvi
Andrepris: Emma Levo
Tredjepris: Christoffer Steffansson


== 2019 (noveller) ==
Førstepris: Mathilda Larsson
Andrepris: Jessika Holmlund
Tredjepris: Oskar Lindholm


== 2018 (dikt) ==
Førstepris: Rosanna Fellman
Andrepris: Emma Kanckos
Tredjepris: Ellinore Lindberg


== 2017 (noveller) ==
Førstepris: Déa Solin
Andrepris: Quynh Tran
Tredjepris: Axel Åhman


== 2016 (dikt) ==
Førstepris: Adrian Perera
Andrepris: Sara Ebersson
Tredjepris: Nina Östman


== 2015 (noveller) ==
Førstepris: Satu Laukkanen
Andrepris: Christa Lundström
Tredjepris: Julia Wickholm


== 2014 (dikt) ==
Førstepris: Josefin Öst
Andrepris: Ingrid Weckström
Tredjepris: Hanna Ylöstalo


== 2013 (noveller) ==
Førstepris: Martina Moliis-Mellberg
Andrepris: Ellen Strömberg
Tredjepris: Otto Donner


== 2012 (dikt) ==
Førstepris: Emma Mattsson
Andrepris: Sylvia Javén
Tredjepris: Valter Holmström


== 2011 (noveller) ==
Førstepris: Celia Hillo
Andrepris: Jeny Langenskiöld
Tredjepris: Ylva Vikström


== 2010 (dikt) ==
Førstepris: Martina Moliis-Mellberg
Andrepris: Linnea Tillema
Tredjepris: Karoline Berg


== 2009 (noveller) ==
Førstepris: Emma-Lotta Säätelä
Andrepris: Tove-Marie Börg
Tredjepris: Andreas Söderlund


== 2008 (dikt) ==
Førstepris: Lina Löfqvist
Andrepris: Helen Korpak
Tredjepris: Fredrik Bäck


== 2007 ==
Førstepris: Kaj Korkea-Aho
Andrepris: Sebastian Johans
Tredjepris: Stefan Nyman


== 2006 (dikt) ==
Førstepris: Matilda Södergran
Andrepris: Emma Strömberg
Tredjepris: Sebastian Johans


== 2005 ==
Førstepris: Freja Rudels
Andrepris:
Tredjepris:


== 2004 (dikt) ==
Førstepris: Bosse Hellsten
Andrepris:
Tredjepris:


== 2002 (dikt) ==
Førstepris: Heidi von Wright
Andrepris: Linnea Rönnholm
Tredjepris: Karin Erlandsson


== 2000 (dikt) ==
Førstepris: Ulrika Nielsen
Andrepris: Karoline Berg
Tredjepris: Maria Salomaa


== 1999 (noveller) ==
Førstepris: Ika Österblad
Andrepris: Monica Ålgars
Tredjepris: Jean Lindén


== 1998 (dikt) ==
Førstepris: Catharina Gripenberg
Tredjepris: Sanna Tahvanainen


== Eksterne lenker ==
Offisielt nettsted
Bibliotekene
Kim Arne Hagen

Kim Arne Hagen, også kjent som Kim Wifladt (født 1976) er en norsk vokalist, musiker og låtskriver, kjent fra vokalgruppa Cheezy Keys. Han er også kjent som musikalartist. Han spiller gitar, bassgitar og ukulele, samt arrangerer og skriver låter. Han synger tenor/kontratenor.


== Musiker og skuespiller ==
Hagen er vokst opp i Oslo i Lille Tøyen Hageby.
Ni år gammel begynte han i koret St. Hallvard-guttene. Som tolvåring deltok han på audition til en sceneversjon av Skatten på Sjørøverøya, og fikk hovedrollen som «Jim Hawkins». Samme år var han også en av barneskuespillerne i Mortimer and the Pancakes. 
Siden gikk han på musikklinja på Foss videregående skole, hvor han spilte i Fossrevyen. Senere har han regissert og koreografert flere skolerevyer i Oslo, blant annet på Persbråten, Berg og Fagerborg. Etter videregående gikk han på Bårdarakademiet i Oslo.
Sammen med de andre medlemmene av Cheezy Keys opptrådte Hagen i barnegruppa Skrimmel Skrammel, som både laget barneprogrammer for NRK og hadde sceneshow rundt i Norge.
Hagen koret på Jahn Teigens Glasnost på plate, men aldri på scenen. Han har deltatt i Melodi Grand Prix to ganger – i 2005 med sangen Feel The Beat, som endte på 3.-plass, og I Hear Music i 2006, som endte på 2.-plass.  Han var også låtskriver til Are You Ready i Melodi Grand Prix 2007, som ble fremført av Stian Joneid. Denne sangen ble slått ut i sistesjansen.
I 2004 spilte han Tommy i filmen Olsenbanden jr. på rocker'n. I 2008 medvirket han i Fritt vilt II. I filmen Brødrene Dal og vikingsverdets forbannelse (2010) hadde han en birolle som viking.
Hagen ga norsk stemme til figuren Pixel i den islandske TV-serien LazyTown.
I 2020 ble han aktuell som en av de sentrale rollefigurene i Coop Ekstras reklamekampanje Gjør det billig.


== Referanser ==


== Eksterne lenker ==
Cheezy Keys – Cheezy Keys' hjemmeside.
(en) Kim Arne Hagen på Internet Movie Database
Austmannalitunnelen

Austmannalitunnelen er en veitunnel på Europavei 134 i Ullensvang kommune i Vestland fylke. Tunnelen er 903 meter lang og har to kjørefelt. 
Tunnelen er en del av den bratte oppstigningen fra Røldal og opp til Haukelifjell og er en vendetunnel. Ved kolonnekjøring over fjellovergangen Haukelifjell er denne tunnelen normalt det vestlige vendepunkt for kolonnen.
Natt til 20. november 2009 gikk det et stort ras ved tunnelens munning som vender mot Røldal. Betongoverbygget ble rasert av massive steinblokker, og tunnelen ble stengt.


== Se også ==
Veitunneler i Norge
Liste over veitunneler i Norge
Vendetunnel


== Referanser ==


== Eksterne lenker ==
Vegvesenets veikart
Shigatse

Shigatse er også dette prefekturets hovedstad.
Shigatse (forenklet kinesisk: 日喀则; tradisjonell kinesisk: 日喀則; pinyin: Rìkāzé; Wade-Giles: Jìh-k'ā-tsé; tibetansk: གཞིས་ཀ་རྩེ་; Wylie: Gzhis-ka-rtse), eller Xigazê, er et prefektur i den autonome region Tibet i Folkerepublikken Kina.


== Administrative enheter ==
Prefekturet Shigatse har jurisdiksjon over ett byfylke (市 shì) og 17 fylker (县 xiàn).


== Samferdsel ==
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.


== Eksterne lenker ==
Offisielt nettsted 
(en) Shigatse Prefecture – kategori av bilder, video eller lyd på Commons
Emrik

Emrik er en opprinnelig svensk kortform av mannsnavnet Emmerik, som er en nordisk form av det tyske navnet Emmerich. Dette navnet har flere mulige opprinnelser. Det kan være:

en variant av Ermanrich eller Ermenrich, som har opprinnelse i gammelhøytysk irmin eller ermen, «hel», og rihhi, «rik, mektig».
en variant av Amalrich, som har opprinnelse i gotisk amals, «arbeid» eller «modig, flittig» eller «amaler», og rihhi.
en variant av Heimrich, som har opprinnelse i middelhøytysk haimi, «hjem», og rihhi (opphav til blant annet Henrik).Den ungarske formen av Emmerich er Imre.Den tilsvarende norrøne formen av navnet var Jormunrekr, mens Amerigo var en italiensk form brukt i middelalderen som ga navn til Amerika, ettersom det amerikanske kontinentet er oppkalt etter oppdageren Amerigo Vespucci.


== Utbredelse ==
Tabellen nedenfor gir en detaljert oversikt over populariteten til mannsnavnet Emrik  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Emrik Larsson (f. 1965), svensk sanger


== Referanser ==


== Eksterne lenker ==

(en) Behind the Name: Emrik
(en) Think Baby Names: Emrik
J.C. Lillie

Joseph Christian Lillie (født 20. mars 1760 i København, død 29. januar 1827 i Lübeck) var en dansk arkitekt, designer og møbelsnekker. 
Joseph Lillies far ble mester i Københavns snekkerlaug i 1776. Han selv studerte ved Kunstakademiet og vant i 1774-75 sølvmedaljer, i 1777 den lille guldmedaljen og i 1779 den store. Han ble informator i Akademiets bygningsklasse i 1783. Dette var trolig med på å hjelpe ham da snekkerlauget ville hindre ham i å drive snekkerverkstedet han overtok da faren døde. Det ble vedtatt av Kancelliet at han hadde alle laugsrettigheter uten å gjøre mesterstykket. 
Etter Harsdorffs anbefaling ble han i 1784 inspektør og designer ved Det kongelige Møbelmagasin. Han ble blant annet benyttet til innredning av gemakker på Christiansborg slott og av en rekke private klienter. 
Imidlertid var han ikke velsett av Akademiet, som blant annet anklaget han for forsømmelser i sin stilling som lærer. De ville heller ikke gi ham reisestipend. Lillie søkte forgjeves om stillingen som statsbyggmester i København i 1788.
Han gikk konkurs to ganger og etter den siste dro han i 1798/1799 til Lübeck, hvor han fikk arbeide hos sin venn C.F. Hansen. På et senere tidspunkt ble han selvstendig arkitekt i Holstein, hvor han oppnådde å bli statsarkitekt i Lübeck fra 1813.


== Galleri ==

		
		


== Litteratur ==
Ilsabe von Bülow: Joseph Christian Lillie (1760–1827). (Tysk) Berlin 2008. ISBN 978-3-422-06610-6


== Eksterne lenker ==
Dansk Biografisk Leksikon
(da) J.C. Lillie på Kunstindeks Danmark / Weilbachs Kunstnerleksikon
Joseph Christian Lillie på archINFORM
Eino Leino-prisen

Eino Leino-prisen er en litterær pris som deles ut av Eino Leino-selskapet for «et spesielt betydningsfullt verk eller et forfatterskap som kan anses å være særskilt betydningsfullt. Prisens emneområde omfatter innenlands litteratur og litteraturforskning, først og fremst lyrikk».


== Liste over prisvinnere ==


== Referanser ==
Arixeniidae

Arixeniidae er en familie  med insekter innen ordenen saksedyr. De lever som parasitter på flaggermus.


== Utseende ==
Små og bleke saksedyr uten velutviklet tang på bakkroppen. De er blinde og vingeløse. Beina er kraftige med sterke klør som hjelper dem å holde seg fast i pelsen til verten.
Antennene er lange og tynne, det andre leddet forstørret og kølleformet.


== Levevis ==
Disse saksedyrene lever som ektoparasitter i pelsen på flaggermus. De gjemmer seg gjerne inne i hudfolder på flaggermusene. I likhet med mange andre parasitter føder de levende unger.


== Utbredelse ==
Arixenidae finnes bare i det indo-malayiske området (Malaysia, Indonesia og Filippinene).


== Systematisk inndeling ==

Ordenen saksedyr (Dermaptera)
Underordenen Arixeniina
Familien Arixeniidae
Slekten Arixenia Jordan, 1909
Arixenia camura Maa, 1974
Arixenia esau Jordan, 1909
Slekten Xenaria Maa, 1974
Xenaria bicornis Maa, 1974
Xenaria jacobsoni (Burr, 1912)
Xenaria truncata Maa, 1974


== Kilder ==
Hansen, Lars Ove. Naturhistorisk museum (UiO) og Museumsprosjektet. Norges gresshopper (Orthoptera) og andre gresshoppe-lignende insekter. https://web.archive.org/web/20091030115318/http://www.nhm.uio.no/norort/


== Eksterne lenker ==
(en) Arixeniidae i Encyclopedia of Life 
(en) Arixeniidae i Global Biodiversity Information Facility 
(en) Arixeniidae hos NCBI 
(en) Kategori:Arixeniidae – bilder, video eller lyd på Wikimedia Commons 
Arixeniidae – detaljert informasjon på Wikispecies 
Norsk entomologisk forening – Norsk entomologisk forening, En forening for og om Insekter.
Zhangmu

Zhangmu (樟木) er en liten landsby og grensepost på kinesisk side av Folkerepublikken Kinas grense til Nepal i Himalayafjellene. Den ligger rett ved elven Bhote Kosi og grensebyen Kodari i Nepal. Zhangmu ligger 2300 meter over havet, og har mildt og fuktig subtropisk klima, noe som er uvanlig for Tibet.
Landsbyen ligger i fylket Nyalam, og er endepunkt for Kinas riksvei 318, som kommer hele veien fra Shanghai. Ved Zhangmu går den 70 m lange Vennskapsbrua (Friendship Bridge), bygd ferdig av kineserne i 1975, over til Kodari i Nepal. 


== Eksterne lenker ==
Zhangmu town tourist information
Sirohi

Sirohi er en by i den indiske delstaten Rajasthan og i distriktet Sihori. Arealet på 5136 km² (i distriktet), består mest av kupert terreng og jungel. Der finnes også Rajasthans såkalte hill station fra britisk tid, Mount Abu, der den høyeste toppen er Guru Sikhar på 1 722 meter over havet.
Sirohidistriktet har i (2001) et innbyggertall på 850 000 innbyggere der omkring 18% av befolkningen bor i byene. 31% av befolkningen lever under den indiske fattigdomgrensen. I byen Sirohi bor det 35 531 innbyggere der det er 53 % menn og 47 % kvinner.
Tidligere var Sirohi en britisk-indisk vasallstat, da beliggende i Rajputana, som strakte seg over 5 087 km² og som i 1901 hadde en befolkning på 5651 innbyggere (1901). En mengde ruiner vitner om statens velstand og sivilisasjon. 
I 1405 ble byen grunnlagt som Shivpuri, som i dag ligger i ruiner. Sirohi har senere vært i krig med både Jodhpur og Meena før de fikk beskyttelse av britene. Byen fikk jernbane i det 19. århundre og nærmeste stasjon er den dag i dag Abu Road som ligger rundt 45 kilometer fra Sirohi.


== Plasser å se i Sirohi ==
Tempelet Sarneshwar
Tempelgata
Tempelet Ambeshwarji
Sirhori fort
Jainismetempelet


== Eksterne lenker ==
Distriktets offisielle hjemmeside
Webside om byen (på engelsk)
Gjellebekkmyrene naturreservat

Gjellebekkmyrene naturreservat er et naturreservat i Lier kommune i Buskerud. Det befinner seg mellom E 18 ved Liertoppen og Gamle Drammensvei som går parallelt med motorveien på nordsiden. Nærmeste tettsted er Hennummarka på Tranby. Naturreservatet har flere sjeldne blomsterarter.Området ble opprettet som naturreservat 30. juni 1978. Området er 458 da.


== Referanser ==
Peter Bubresko

Peter Moi Bubresko  (født 17. juni 1975 i Bærum) er en norsk journalist og programleder på TV 2. Han arbeidet i perioden 2007-2009 som programleder for talkshowet Waschera sammen med Katarina Flatland; de ledet 200 direktesendinger. Programmet ble nominert til Gullruten i 2010. I august 2009 ledet han før- og ettersendingene på TV 2 i forbindelse med Amandaprisen i Haugesund. I tillegg var han programleder for Xtra Faktor på TV 2 Zebra sammen med Katarina Flatland. Senere har han jobbet for Nordisk Film og Dinamo med ulike TV-programmer. 
Bubresko startet i januar 2012 som programleder for God morgen, Norge!Sammen med Marthe Sveberg Bjørstad ledet han Artistgallaen på TV 2 både i mars 2012 og desember 2014. Sommeren 2013 ledet han det direktesendte programmet Sankthans på brygga på TV 2 sammen med Bjarne Brøndbo 
I 2014 var han programleder for TV 2-serien Hjem igjen, der brannrammede familier fikk hjelp til å starte på nytt.
I 2015 ledet han første del av Amandaprisen  sammen med Asbjørn Slettemark og senere samme høst TV 2s innsamlingsaksjon for flyktningene i Syria sammen med Guri Solberg.
Sommeren 2016 og 2018 var han programleder for TV 2s sommerprogram God sommer Norge sammen med Siri N. Avlesen-Østli og Eli Kari Gjengedal.
Siden 2021 har han også vikariert som nyhetsanker på TV 2 Nyhetskanalen.


== Annet ==
Bubresko jobbet tidligere som promosjef i Norges største plateselskap Universal Music. Han er journalistutdannet ved Cardiff University i Wales og har også studert sosialantropologi ved Universitetet i Oslo.


== Referanser ==
Hemimeridae

Hemimeridae er en familie  med insekter innen ordenen saksedyr.  Denne familien, som lever i pelsen på ulike rotter, er trolig ikke nært beslektet med andre saksedyr og blir noen ganger skilt ut fra denne ordenen.


== Utseende ==
Små, vingeløse og blinde saksedyr. De skiller seg fra andre saksedyr med at bakkroppsvedhengene (cerci), som danner tangen hos andre saksedyr, er trådformede og leddete. Antennene er temmelig korte, kroppen er bredest rett bak det store og brede hodet, tilsmalnende bakover. Beina er korte og kraftige.


== Levevis ==
Disse saksedyrene lever i pelsen på gnagere. Slekten Araeomerus er knyttet til rotter i slekten Beamys og slekten Hemimerus til kjemperotter i slekten Cricetomys. Man vet ikke om disse insektene faktisk snylter på rottene (parasitter) eller om de bare lever i pelsen deres uten å plage dem (kommensalister). Man har funnet rotter med store mengder hemimerinider i pelsen som tilsynelatende ikke har hatt noe ubehag ved dette. Hemimerinidene føder levende unger.


== Utbredelse ==
Familien finnes bare i Afrika.


== Systematisk inndeling ==

Orden Saksedyr (Dermaptera)
Underorden Hemimerina
Familie Hemimeridae
Slekten Araeomerus Maa, 1974
Araeomerus hubbardi Maa, 1974
Araeomerus morrisi (Hanney, 1963)
Slekten Hemimerus Walker, 1871
Hemimerus advectus Rehn & Rehn, 1936
Hemimerus bouvieri Chopard, 1934
Hemimerus chevalieri Chopard, 1934
Hemimerus deceptus Rehn & Rehn, 1936
Hemimerus hanseni Sharp, 1895
Hemimerus prolixus Maa, 1974
Hemimerus sessor Rehn & Rehn, 1936
Hemimerus talpoides Walker, 1871
Hemimerus vicinus Rehn & Rehn, 1936
Hemimerus vosseleri Rehn & Rehn, 1936


== Kilder ==
Hansen, Lars Ove. Naturhistorisk museum (UiO) og Museumsprosjektet. Norges gresshopper (Orthoptera) og andre gresshoppe-lignende insekter. https://web.archive.org/web/20091030115318/http://www.nhm.uio.no/norort/


== Eksterne lenker ==
(en) Hemimeridae i Encyclopedia of Life 
(en) Hemimeridae i Global Biodiversity Information Facility 
(en) Hemimeridae hos NCBI 
(en) Kategori:Hemimeridae – bilder, video eller lyd på Wikimedia Commons 
Hemimeridae – detaljert informasjon på Wikispecies 
Norsk entomologisk forening – en forening for og om insekter
Runebergprisen

Runebergprisen er en litteraturpris som deles ut i Finland. Prisen er en av de mer betydningsfulle i landet. Prisen ble første gang delt ut i 1986 på Johan Ludvig Runebergs fødselsdag den 5. februar. Prisen er nå på 10 000 euro.
Prisen finansieres av Borgå by og avisen Uusimaa. Foreningene Suomen Kirjailijaliitto (Finlands forfatterforening), Suomen arvostelijain liitto (Finlands litteraturkritikerforening) og Finlands svenske forfatterforening deltar i arbeidet med prisen.


== Mottakere av Runebergsprisen ==


== Eksterne lenker ==
Runebergsprisen presentert av Borgå stad.
Det Nationalhistoriske Museum på Frederiksborg Slott

Det Nationalhistoriske Museum på Frederiksborg Slott, til daglig kalt Frederiksborgmuseet, er et kulturhistorisk museum som holder til på Frederiksborg slott i Hillerød, Danmark. Museet inneholder en kronologisk samling av blant annet portretter, historiemalerier, møbler og kunstindustri som belyser Danmarks historie, fra kristendommens innføring til nyeste tid. Museet er en egen avdeling av Carlsbergfondet.    


== Opprettelsen av museet ==
Museet ble opprettet som følge av en katastrofe. I 1859 brant Frederiksborg slott ned, på grunn av uforsiktighet med opptenning i en kamin. Slottskirken og audienshuset var noenlunde uskadde, men ellers sto bare sotede yttermurer igjen. Man ble raskt enig om at slottet skulle bygges opp igjen, og midlene til dette ble skaffet via en landsomfattende innsamling, samt ved bidrag fra staten og kong Frederik VII. 
Allerede i 1865 var slottets ytre gjenreist, men i det indre sto kun de rå rommene. Det hadde hittil vært tanken å innrede slottet til kongebolig igjen, men regjeringen var umiddelbart ikke villige til å ofre midler til innredningen. Carlsberg-bryggeren J.C. Jacobsen foreslo da at Frederiksborg kunne gjøres om til et nasjonalhistorisk museum, som man kjente det fra blant annet Versailles i Paris. Jacobsen tilbød videre å bekoste innredningen av slottet. Forslaget ble godkjent, og museet ble opprettet i 1878. 1. februar 1882 kunne man åpne de første delene av slottet for publikum. 


== Kilder ==
Povl Eller, Det Nationalhistoriske Museum på Frederiksborg 1878-1978, Det Nationalhistoriske Museum på Frederiksborg, 1978. ISBN 87-87237-14-8.


== Eksterne lenker ==
Offisielt nettsted 
(en) Frederiksborg slot - Museum – kategori av bilder, video eller lyd på Commons
Archidermaptera

Archidermaptera er en gruppe av utdødde insekter innen ordenen saksedyr. De stammer fra jura-tiden.


== Utseende ==
Archidermaptera hadde uleddede haletråder som kunne bli svært lange, men som ikke var så kraftige som tengene på moderne saksedyr. Føttene var fire- eller fem-leddete, ulikt moderne saksedyr som bare har tre fotledd.


== Utbredelse ==
Denne gruppen har ingen nålevende arter. De fossile artene stammer fra jura-tiden fra Kasakhstan og Russland.


== Systematisk inndeling ==

Orden saksedyr (Dermaptera)
Underorden Archidermaptera Bei-Bienko, 1936 – utdødd gruppe
Familie Protodiplatyidae
Slekten Archidermapteron
Slekten Asiodiplatys
Slekten Dermapteron
Slekten Microdiplatys
Slekten Protodiplatys
Slekten Turanovia


== Kilder ==
Hansen, Lars Ove. Naturhistorisk museum (UiO) og Museumsprosjektet. Norges gresshopper (Orthoptera) og andre gresshoppe-lignende insekter. https://web.archive.org/web/20091030115318/http://www.nhm.uio.no/norort/


== Eksterne lenker ==
(en) Archidermaptera hos Fossilworks 
(en) Kategori:Archidermaptera – bilder, video eller lyd på Wikimedia Commons 
Archidermaptera – detaljert informasjon på Wikispecies 
Norsk entomologisk forening – Norsk entomologisk forening, En forening for og om Insekter.
Black Bonzo

Black Bonzo er en musikkgruppe fra Skellefteå i Sverige som spiller musikk fra 1970-tallet med fokus på progressiv rock og hardrock. Bandet ble grunnlagt i en garasje ved tettstedet Skelleftehamn i 2003 under navnet Gypsy Sons of Magic. Åttemanns-gruppen spilte i begynnelsen psykedelisk rock, men etter bandutskiftninger og omgrupperinger innad fremsto bandet i en ny musikalsk retning samt med et nytt navn.
Black Bonzo er influert av tidstypiske band som Uriah Heep, Deep Purple, Queen, King Crimson, Gentle Giant, Camel, Genesis og Wishbone Ash. Bandet bruker også tradisjonelle instrumenter som hammondorgel, fløyte og gitar. Black Bonzos mest kritikerroste låter er «Lady of the Light», «Thorns Upon a Crown» og «Brave Young Soldier».
Debututgivelsen kom ut i 2004 under navnet Lady of the Light, som fikk positiv kritikk fra progrock–miljøet og solgte godt. Denne utgivelsen ble også gitt ut i Japan med et ekstra spor i 2005. I 2007 ga de ut sin andre utgivelse Sound of the Apocalypse.


== Medlemmer ==
Anthon Johansson – bass
Magnus Lindgren – vokaler
Klas Holmgren – orgel, piano og mellotron
Mikael Israelsson – trommer
Joakim Karlsson – gitarer
Patrick Leandersson – bass på Lady of the Light (2004)
Nicklas Åhlund – orgel, piano og mellotron (2004–2009)


== Diskografi ==
2004 – Lady of the Light
2007 – Sound of the Apocalypse
2009 – Guillotine Drama


== Galleri ==

		
		
		


== Eksterne lenker ==
(en) Black Bonzo – kategori av bilder, video eller lyd på Commons 
(en) Black Bonzo på Discogs 
(en) Black Bonzo på MusicBrainz 
(en) Black Bonzo på Songkick 
(en) Black Bonzo på AllMusic 
Blackbonzo.com – Bandets offisielle nettsider
MySpace.com – Black Bonzos profil
Progrockarchives.com – Informasjon om Black Bonzo
YouTube.com – Søkertreff på musikkvideoer av Black Bonzo
Statsprisen for litteratur

Statsprisen for litteratur (svensk: Statspriset för litteratur) er en finsk statlig litteraturpris som deles ut hvert år av Statens litteraturkommissjon.[1] Prisen er på 15 000 euro.


== Liste over prisvinnere ==
Sylvi Barman-Jenssen

Sylvi Anita Barman-Jenssen (født 1960) er utdannet lærer fra Bodø lærerhøgskole og har studert  to avdelinger spesialpedagogikk fra Tromsø lærerhøgskole og Spesiallærerhøgskolen i Oslo. Hun har hovedfag i Rural Education and Development fra James Cook University i Australia. Hun har jobbet som kultur- og oppvekstsjef Storfjord kommune og fra juni 1998 til mars 2000 rådkvinne. Fra 2000 jobbet hun i et toårig prosjekt i KS.  Senere var hun bedriftsrådgiver i KPMG og administrerende direktør av reklamebyrået Reibo i Tromsø.  Fra 1.1.2010 ble hun utnevnt til første direktør for Nasjonalt senter for IKT i utdanningen. Hun trakk seg fra stillingen med virkning fra 1. juni 2011 og Riksrevisjonen offentliggjorde senere «vesentlige merknader til regnskapet».


== Referanser ==